62025CO0137_INF
A Bíróság (hatodik tanács) 2025. november 10‑i végzése –[Woluc] (
i
)
(C‑137/25. sz. ügy)
„Előzetes döntéshozatal – A Bíróság eljárási szabályzatának 99. cikke – Az ítélkezési gyakorlatból egyértelműen levezethető válasz – Fogyasztóvédelem – 93/13/EGK irányelv – A fogyasztókkal kötött szerződésekben alkalmazott tisztességtelen feltételek – Valamely feltétel tisztességtelen jellege megállapításának joghatásai – Külföldi devizában indexált jelzáloghitel – Devizaátváltási árfolyam meghatározása – Átváltási feltétel mint tisztességtelen elem – EUMSZ 267. cikk – Az alsóbb fokú bíróság számára a magasabb szintű bíróság álláspontjához való igazodást előíró szabályozás – Az uniós jog elsőbbségének elve – A nemzeti bíróság kötelezettségei”
1.
Európai uniós jog – Elsőbbség – Az alsóbb fokú bíróságot a magasabb szintű bíróság álláspontjához való igazodásra kötelező nemzeti szabályozás – Az uniós jogi rendelkezéseknek a Bíróság általi értelmezésével ellentétes álláspont – Megengedhetetlenség
(EUMSZ 267. cikk)
(lásd: 23–35. pont és a rendelkező rész 1. pontja)
2.
Az előzetes döntéshozatalra előterjesztett kérdések – A Bírósághoz fordulás – Előterjesztési kötelezettség – Az alsóbb fokú bíróságot a magasabb szintű bíróság álláspontjához való igazodásra kötelező nemzeti szabályozás – Az uniós jogi rendelkezéseknek a Bíróság általi értelmezésével ellentétes álláspont – Az alsóbb fokú bíróság előzetes döntéshozatalra utalási kötelezettségének hiánya
(EUMSZ 267. cikk)
(lásd: 37–42. pont és a rendelkező rész 2. pontja)
Rendelkező rész
1)
Az uniós jog tényleges érvényesülésének és elsőbbségének elvét úgy kell értelmezni, hogy azokkal ellentétes az olyan nemzeti szabályozás, amelynek értelmében a fellebbviteli bíróság által megfogalmazott jogi megállapítások kötik azt az elsőfokú bíróságot, amelyhez az ügyet újbóli vizsgálat céljából visszautalták, amennyiben ez utóbbi úgy ítéli meg, hogy e megállapítások ellentétesek a fogyasztókkal kötött szerződésekben alkalmazott tisztességtelen feltételekről szóló, 1993. április 5‑i 93/13/EGK tanácsi irányelv 6. cikke (1) bekezdésének és 7. cikke (1) bekezdésének a Bíróság azon határozatából következő értelmezésével, amelynek e bíróság eleget kíván tenni.
2)
Az EUMSZ 267. cikket és az uniós jog elsőbbségének elvét úgy kell értelmezni, hogy az olyan elsőfokú nemzeti bíróság, amely felülvizsgálatra irányuló előzetes döntéshozatali eljárás keretében jár el, amelynek tekintetében a nemzeti jog előírja számára, hogy tegyen eleget az ezen előzetes döntéshozatal iránti kérelemről határozó fellebbviteli bíróság által megfogalmazott jogi megállapításoknak, nem köteles előzetes döntéshozatal céljából kérdést terjeszteni a Bíróság elé ezen értékelések mellőzését megelőzően, ha úgy ítéli meg, hogy azok ellentétesek a 93/13 irányelv 6. cikke (1) bekezdésének és 7. cikke (1) bekezdésének a Bíróság határozatából eredő egyértelmű értelmezésével.
(
i
)	A jelen ügy neve fiktív. Az nem egyezik az eljárásban részt vevő egyetlen fél valódi nevével sem.